ai4bharat/Pralekha huggingface dataset:
ఆయుష్
ఐడివై-2021 స్మారకంగా భారత తపాలా శాఖ 800 స్థానాల్లో ప్రత్యేక క్యాన్సిలేషన్ తపాలా బిళ్ళను జారీ చేయడానికి ఏర్పాట్లు; ఇప్పటివరకు అతిపెద్ద ఫిలాటెలిక్ స్మారక చిహ్నాలలో ఒకటి
అంతర్జాతీయ యోగ దినోత్సవం ని పురస్కరించుకుని, ఆ స్ఫూర్తిని ప్రతిబింబించేలా జూన్ 21 వ తేదీన తపాలా శాఖ ప్రత్యేక క్యాన్సలేషన్ స్టాంపును తీసుకురావాలని సంకల్పించింది. ఒక ప్రత్యేక చిత్రంతో ఉన్న ఈ తపాలా బిళ్ళను దేశవ్యాప్తంగా 810 హెడ్ పోస్ట్ ఆఫీసుల్లో అందుబాటులోకి తీసుకురన్నారు. ఒకే సారి ఇన్ని ప్రాంతాల్లో స్మారక తపాలా బిళ్ళను తేవడం ఇప్పటివరకు జరిపిన అతిపెద్ద కార్యక్రమాల్లో ఒకటి.
డెలివరీ, నాన్-డెలివరీ హెడ్ పోస్టాఫిసులన్నిటిలో 21వ తేదీన బుక్ చేసే మెయిల్స్ లో ఈ స్మారక తపాలా బిళ్ళను వాడతారు. సిరా మార్కు లేదా ముద్రను యోగ దినోత్సవాన్ని ప్రతిబింబించేలా రూపొందించారు. అంతర్జాతీయ యోగ దినోత్సవం 21 జూన్ 2021 అని ఆంగ్లం, హిందీ భాషల్లో ఆ ప్రత్యేక తపాలా పై ముద్రించి ఉంటుంది. తిరిగి ఆ బిళ్ళను మరో సారి వినియోగించుకునే వీలు లేకుండా క్యాన్సిలేషన్ స్టాంపుపై ప్రత్యేక ముద్ర వేస్తారు. .
కొన్ని సంవత్సరాలు క్రితం వరకు తపాలా బిళ్ళల సేకరణ అనేది ఒక అభిరుచులా ఉండేది, అయితే ఆ ఆసక్తి క్రమేణా తగ్గుతూ వస్తోంది. ఈ అలవాటు లేదా అభిరుచిని పునరుద్ధరించడానికి తపాలా శాఖ ఫిలాటెలిస్టులకు ఒక పథకాన్ని అమలు చేస్తోంది. కొన్ని ఎంపిక చేసిన పోస్ట్ ఆఫీసులలో విభిన్న తపాలా బిళ్ళను సేకరించే వారి కోసం ఫిలాటలిక్ బ్యూరో లను ఏర్పాటు చేశారు. వాటిలో రూ.200 డిపాజిట్ చేసి స్టాంపులు, ప్రత్యేక కవర్లను పొందవచ్చు. వీటితో పాటు స్మారక తపాలా బిళ్ళలు ఈ బ్యూరోలలొ ఫిలాటలిక్ డిపాజిట్ స్కీం కింద లభిస్తాయి. అయితే అటువంటి స్టాంపులను కొంత పరిమితంగానే ముద్రిస్తారు.
ఫిలాటలిక్ స్మారక చిహ్నాలలో యోగ, ఐడివై లు గత కొన్ని సంవత్సరాలుగా బాగా ప్రాచుర్యం పొందాయి. 2015 లో, పోస్టల్ విభాగం అంతర్జాతీయ యోగా దినోత్సవం సందర్భంగా రెండు స్టాంపులు, ఒక చిన్న షీట్ను ముద్రించింది. 2 వ అంతర్జాతీయ యోగా దినోత్సవం సందర్భంగా 2016 లో ప్రధాని నరేంద్ర మోడీ సూర్య నమస్కారంలో స్మారక తపాలా బిళ్ళలను విడుదల చేశారు. 2017 లో, యుఎన్ పోస్టల్ అడ్మినిస్ట్రేషన్  న్యూయార్క్లో అంతర్జాతీయ యోగా దినోత్సవాన్ని పురస్కరించుకుని 10 యోగా ఆసనాలను చూపించే స్టాంపుల సమితిని విడుదల చేసింది.
ఐడివైని గత ఆరు సంవత్సరాల్లో ప్రపంచవ్యాప్తంగా వివిధ  మార్గాల్లో జరుపుకుంటారు. భారతదేశంలో, గతంలోని చాలా అందమైన చిత్రాలు యోగా దినోత్సవ వేడుకలను చిత్రీకరించాయి. ఇందులో హిమాలయాల మంచు పరిధులలో యోగా ప్రాక్టీస్ చేస్తున్న భారత సైన్యం సిబ్బంది, నావికాదళ అధికారులు మరియు డికమిషన్ చేయబడిన ఐఎన్ఎస్ విరాట్ పై యోగా చేస్తున్న క్యాడెట్లు, ఐడివై మెసేజింగ్ తో ఇసుక శిల్పాలను సృష్టించడం, భారత నావికాదళ జలాంతర్గామి ఐఎన్ఎస్ 'సింధురత్న' పై యోగా చేస్తున్న భారత నావికాదళ అధికారులు ఉన్నారు.
ఐక్యరాజ్యసమితి సర్వసభ్య సమావేశం  జూన్ 21ని అంతర్జాతీయ యోగా దినోత్సవం గా 2014 డిసెంబర్ 11 న ఆమోదించిన తీర్మానంలో ప్రకటించింది. 2015 నుండి, ఈ దినోత్సవం ప్రపంచవ్యాప్తంగా జరుగుతోంది. క్రమేణా పాల్గొన్న వారి సంఖ్య కూడా పెరుగుతూ వస్తోంది.
ఈ సంవత్సరం కోవిడ్-19 మహమ్మారి వ్యాప్తి చెంది ఉన్న పరిస్థితుల్లో చాల కార్యక్రమాలు వర్చ్యువల్ గానే జరుగుతున్నాయి. ఈ సంవత్సరం ప్రధానంగా “యోగాతో ఉండండి, ఇంట్లో ఉండండి” అనే ఇతివృత్తంతో ప్రచారం చేపట్టారు. లాక్డౌన్ నుండి దేశం జాగ్రత్తగా బయటకు వస్తున్నందున, 800 కంటే ఎక్కువ చోట్ల సేకరణలతో కూడిన ఈ భారీ తపాలా స్మారక కార్యక్రమం అపారమైన ఫిలాటెలిక్ అవకాశాలను మరో సారి అందుబాటులోకి తెస్తోంది.
ప్రధాన మంత్రి కార్యాలయం
పార్లమెంట్ వర్షాకాల సమావేశాల ప్రారంభం సందర్భం లో ప్రధాన మంత్రి ప్రసంగం
మిత్రులారా, నమస్కారం.
సుదీర్ఘ విరామం తరువాత ఈ రోజున మీతో భేటీ అవుతున్నాను. మీరంతా బాగున్నారనుకుంటాను. మీ కుటుంబంలో ఎలాంటి కష్టం లేదని తలుస్తాను. మంచిది, ఆ ఈశ్వరుడు మిమ్మల్ని ఆశీర్వదించుగాక.
ప్రత్యేక పరిస్థితుల లో ఈ రోజు నుంచి పార్లమెంటు సమావేశాలు మొదలవుతున్నాయి. ఒక వైపు కరోనా మహమ్మారి ఉంటే, మరో వైపు మనం మన కర్తవ్యాన్ని నెరవేర్చవలసి ఉంది; పార్లమెంటు సభ్యులందరూ కర్తవ్య నిర్వహణ బాటనే ఎంచుకున్నారు. ఈ చొరవ కు గాను ఎంపీలందరికీ నేను అభినందనలు తెలియజేస్తున్నాను. వారికి నా ధన్యవాదాలు.
బడ్జెట్ సమావేశాల ను నిర్ణీత సమయాని కన్నా ముందే ముగించవలసి వచ్చింది. ఈ సారి పార్లమెంటు రోజు కు రెండు సార్లు పని చేస్తుంది. ఒకసారి రాజ్య సభ, మరొకసారి లోక్ సభ కార్యకలాపాల ను నిర్వహిస్తాయి. షిఫ్ట్ వేళల ను కూడా మార్చవలసి వచ్చింది. శని, ఆది వారాల లో ఇచ్చే వారాంతపు విరామాలను సైతం ఈ సారి రద్దు చేయడం జరిగింది. అయితే సభ్యులు దీనిని ఆమోదించి, స్వాగతించారు. వారు కర్తవ్య నిర్వహణ పథంలో ముందుకు సాగాలనే నిర్ణయించుకున్నారు.
ఈ సమావేశాల లో అనేక ముఖ్యమైన నిర్ణయాల ను తీసుకోవడం తో పాటు, వివిధ అంశాల ను చర్చించడం జరుగుతుంది. లోక్ సభ లో మనం ఎంత ఎక్కువగా చర్చలను చేపడితే, సభ లో అంత వైవిధ్యభరితమైన, క్షుణ్నమైన చర్చలు చోటుచేసుకొంటాయి; దీనితో చేపట్టిన అంశాల ను పరిష్కరించడమే కాకుండా, దేశాని కి కూడా మరిన్ని ప్రయోజనాలు లభిస్తాయని మన అనుభవం చెబుతోంది.
ఈ సారి కూడా ఆ ఘనమైన సంప్రదాయాన్ని అనుసరిస్తూ ఎంపీలందరూ కలసికట్టుగా ముందుకు వచ్చి, ఈ సమావేశాలకు విలువ ను జోడిస్తారని నేను నమ్ముతున్నాను. కరోనా తో తలెత్తిన ప్రస్తుత పరిస్థితుల్లో, మనం నియమాల ను పాటిస్తూ, ఎన్నో ముందు జాగ్రత్తల ను తీసుకుంటూ ముందుకు సాగాలి. మందు రానంతవరకు మన వైఖరి లో ఎలాంటి లోటు ను మనం రానీయబోమన్నది కూడా స్పష్టం. సాధ్యమైనంత త్వరలో ప్రపంచం లో ఏదో ఒక ప్రాంతం లో టీకా మందు వస్తుందని మనమంతా ఆశిస్తున్నాం. సాధ్యమైనంత త్వరలో మన శాస్త్రవేత్తలు ఈ దిశ లో విజయాన్ని సాధిస్తారని, ప్రతి ఒక్కరినీ ఈ సంక్షోభం లో నుంచి బయటకు తీసుకురావడంలో మనం సఫలం అవుతామన్న ఆశ ఉంది.
ఈ సభకు, మరీ ముఖ్యంగా ఈ సమావేశాలకు, మరొక కీలక బాధ్యత కూడా ఉంది. ప్రస్తుతం మన సైన్యంలోని పరాక్రమవంతులైన జవానులు దేశ సరిహద్దుల్లో మోహరించి ఉన్నారు. వారు దుర్గమ కొండ ప్రాంతాల్లో గొప్ప ధైర్య, సాహసాలతో సరిహద్దులను కాపు కాస్తున్నారు. కొద్ది కాలం తర్వాత వర్షాలు కూడా మొదలవుతాయి. మాతృభూమి ని రక్షించాలనే విశ్వాసంతో, దృఢ దీక్షతో వారు అక్కడ జంకు లేకుండా నిలబడి ఉన్నారో, అదే విధంగా ఈ ఉభయ సభల సభ్యులు అందరు ముక్త కంఠంతో ఈ దేశం భారతీయ సైన్యానికి మద్దతుగా నిలుస్తుందన్న సంకల్పాన్ని సభాముఖంగా చాటిచెప్తూ ఒక సందేశాన్ని పంపించనున్నారు. యావత్తు సభ ఒకే స్వరం తో దేశ శూర సైనికుల వెన్నంటి నిలబడనుంది. ఈ సభ తో పాటు గౌరవ సభ్యులందరూ అత్యంత బలమైన సందేశాన్ని ఇస్తారని నేను నమ్ముతున్నాను. కరోనా సమయం లో మనం ఇదివరకటి మాదిరిగా ప్రతి చోటా స్వేచ్ఛగా తిరిగే అవకాశాన్ని చేజిక్కించుకోలేం, దయచేసి మీ గురించి మీరు శ్రద్ధ తీసుకోవాలి అంటూ మీకు నేను విజ్ఞప్తి చేస్తున్నాను. మీరు ప్రతి ఒక్క సమాచారాన్నీ అందుకుంటారు; అది మీకు కష్టమైన పనేమీ కాదు. కానీ, దయచేసి మీరంతా స్వీయ జాగ్రత్తలు తీసుకోండి. మీలో ప్రతి ఒక్కరికీ వ్యక్తిగతంగా నేను చేస్తున్న మనవి ఇది.
మిత్రులారా, మీ అందరికీ ధన్యవాదాలు.
https://youtu.be/seovXSN9mT0
(
పంచాయతీరాజ్ మంత్రిత్వ శాఖ
2020 అక్టోబర్ 1 నుండి 15 అక్టోబర్ వరకు స్వచ్ఛతా పఖ్వాడను పంచాయతీ రాజ్ మంత్రిత్వ శాఖ పాటిస్తోంది
ప్రత్యేక పరిశుభ్రత డ్రైవ్ చేపట్టడం, ప్రవర్తనా మార్పులను ప్రోత్సహించడం, పరిశుభ్రత, పారిశుద్ధ్య పద్ధతులను మెరుగుపరచడం, స్వచ్ఛ సందేశాన్ని వ్యాప్తి చేయడంపై ప్రత్యేక దృష్టి సారించి 2020 అక్టోబర్ 1 నుండి 15 అక్టోబర్ వరకు పంచాయతీ రాజ్ మంత్రిత్వ శాఖ స్వచ్ఛతా పఖ్వాడను పాటిస్తుంది.స్వచ్ఛతా పఖ్వాడను పంచాయతీ రాజ్ మంత్రిత్వ శాఖ కార్యదర్శి శ్రీ సునీల్ కుమార్ ప్రారంభించారు, 2020 అక్టోబర్ 1 న ఢిల్లీలోని కృష్ణ భవన్ వద్ద ఉన్న అధికారులు సిబ్బంది చేత 'స్వచ్ఛతా ప్రతిజ్ఞ' ను హిందీ, ఆంగ్లం భాషల్లో చేయించారు.
కార్యాలయ ప్రాంగణం మరియు భవనం యొక్క పరిసర ప్రాంతాల పరిశుభ్రతను పెంచడానికి సీనియర్ అధికారులు మరియు సిబ్బంది సభ్యులు శ్రామ్దాన్లో పాల్గొన్నారు. కోవిడ్-19 మహమ్మారి వ్యాప్తి దృష్ట్యా ఈ సంవత్సరం మరింత ప్రాముఖ్యత / ఔచిత్యాన్ని సంతరించుకున్న స్వచ్ఛతా పఖ్వాడ గురించి సిబ్బందికి వివరించారు. స్వచ్ఛతా సంబంధిత సమస్యలపై అవగాహన కోసం బయోడిగ్రేడబుల్ పేపర్ బ్యానర్లు మంత్రిత్వ శాఖ యొక్క వ్యూహాత్మక ప్రదేశాలలో ప్రదర్శించబడ్డాయి. ప్రస్తుత మహమ్మారి దృష్టాంతాన్ని దృష్టిలో ఉంచుకుని సరైన పరిశుభ్రత పాటించడం కోసం మంచి నాణ్యత గల మాస్కులు మరియు చేతి తొడుగులు మొదలైనవి హౌస్ కీపింగ్ సిబ్బంది-సభ్యులకు పంపిణీ చేశారు.
విస్తృత స్థాయిలో పరిశుభ్రత, సానుకూల ప్రవర్తనా మార్పులు, మంచి చేతి పరిశుభ్రతను ప్రోత్సహించడం - స్వచ్ఛమైన పఖ్వాడ కార్యకలాపాలలో - సామాజిక దూరం మరియు ఇతర నివారణ చర్యలకు కట్టుబడి - చురుకుగా పాల్గొనాలని మంత్రిత్వ శాఖ రాష్ట్ర / యుటి పంచాయితీ శాఖలను కోరింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
ఒక్క రోజులో రికార్డు స్థాయిలో 1.33 కోట్ల టీకా డోసులు ఇచ్చారు.
జాతీయ టీకా కార్యక్రమంలో భాగంగా ఇప్పటివరకు 65.41 కోట్ల టీకా డోసులు ఇచ్చారు.
ఆగస్టులో 18.3 కోట్లకుపైగా టీకా డోసులు అందించారు.
గత 24 గంటల్లో 41,965 కొత్త కేసులు నమోదయ్యాయి.
మొత్తం కేసుల్లో క్రియాశీల కేసులు 1.15 శాతంగా ఉన్నాయి.
క్రియాశీల కేసుల సంఖ్య 3,78,181.
ప్రస్తుత రికవరీ రేటు 97.51 శాతంగా ఉంది.
గత 24 గంటల్లో 33,964 మంది కోలుకున్నారు. వీటితో కలిపి కోలుకున్నవారి మొత్తం సంఖ్య 3,19,93,644.
వారపు పాజిటివిటీ రేటు  గత 68 రోజులుగా 3 శాతం కంటే తక్కువగా నమోదవుతోంది.
రోజువారీ పాజిటివిటీ రేటు 2.61 శాతంగా నమోదైంది.
ఇప్పటివరకు 53.31 కోట్ల కొవిడ్ పరీక్షలు దేశవ్యాప్తంగా చేశారు.
విద్యుత్తు మంత్రిత్వ శాఖ
అమెరికా రాష్ట్రపతి కొలువులో పర్యావరణ విషయాలను పర్యవేక్షించే శ్రీజాన్ కెర్రీతో కేంద్ర విద్యుత్, ఎంఎన్ఆర్ఈ మంత్రి శ్రీ ఆర్కే సింగ్ టెలిఫోన్ సంభాషణ
- ఎరువులు, చమురు శుద్ధిలో గ్రీన్ హైడ్రోజన్ను ఉపయోగించాలని ప్రతిపాదించిన భారతదేశం
- 4000 మెగావాట్ల సామర్థ్యం కలిగిన ఎలక్ట్రోలైజర్, 4000 మెగావాట్ల సామర్థ్యం కలిగిన బ్యాటరీ ఎనర్జీ స్టోరేజ్ సిస్టమ్ కోసం బిడ్లను ఆహ్వనించే యోచనలో భారత్
అమెరికా రాష్ట్రపతి కొలువులో పర్యావరణ విషయాలను పర్యవేక్షించే శ్రీజాన్ కెర్రీతో భారత కేంద్ర విద్యుత్, ఎంఎన్ఆర్ఈ శాఖల మంత్రి శ్రీ ఆర్కే సింగ్ టెలిఫోన్లో సంభాషించారు. భారతదేశం మొత్తగా 146 గిగావాట్ల పునరుత్సాదక ఇంధన సామర్థ్యాన్ని చేరుకున్నందుకు శ్రీజాన్ కెర్రీ అభినందించారు. ఇందులో 63 గిగావాట్ల పునరుత్పాదకపు కేంద్రాలు నిర్మాణంలో ఉండగా.. మరో 25 గిగావాట్ల మేర సామర్థ్యం కలిగిన పునరుత్పాదక బిడ్లతో ఈ రంగంలో సాధించిన విజయాలకు గాను శ్రీజాన్ కెర్రీ భారతదేశాన్ని అభినందించారు. ఈ సందర్భంగా ఎరువులు, చమురు శుద్ధిలో గ్రీన్ హైడ్రోజన్ను ఉపయోగించాలని భారతదేశం ప్రతిపాదించింది. గ్రే హైడ్రోజన్ స్థానంలో గ్రీన్ హైడ్రోజన్ భర్తీ చేయడం తమ ప్రభుత్వ నిబద్ధతలో భాగమని భారత్ పేర్కొంది. ఈ విషయాన్ని కేంద్ర విద్యుత్ శాఖ మంత్రి మరియు ఎంఎన్ఆర్ఈ శాఖల మంత్రి శ్రీ ఆర్కే సింగ్.. నిన్న సాయంత్రం అమెరికా దేశ రాష్ట్రపతి కొలువులో పర్యావరణ విషయాలను పర్యవేక్షించే శ్రీజాన్ కెర్రీతో టెలిఫోన్ సంభాషణ సందర్భంగా వివరించారు. గౌరవనీయులైన భారత ప్రధాన మంత్రి శ్రీ నరేంద్ర మోడీ పర్యావరణానికి అత్యంత ప్రాముఖ్యతనిస్తారని శ్రీ సింగ్ అమెరికా అధ్యక్ష ప్రతినిధికి నొక్కిచెప్పారు. పునరుత్పాదక విద్యుత్ నిల్వ వ్యయాన్ని తగ్గించే అవసరాన్ని మంత్రి ఈ సందర్భంగా ప్రధానంగా ప్రస్తావించారు. విద్యుత్ మరియు సాంకేతికతల ఆవిష్కరణల రంగంలో భారత్, అమెరికా దేశాలు కలిసి పనిచేయవచ్చని సూచించారు. 4000 మెగావాట్ అవర్ బ్యాటరీ స్టోరేజీల కోసం బిడ్లను ఆహ్వానించే ప్రక్రియలో భారత్ ఉందని ఆయన తెలిపారు. వ్యవస్థాపిత సౌర మరియు వాయు సామర్థ్యంలో దాదాపు 100 గిగావాట్లను దాటి.. దేశం ఇటీవల సాధించిన మైలురాయి గురించి కూడా మంత్రి శ్రీ కెర్రీకి వివరించారు. తాము హైడ్రో సామర్థ్యాన్ని కూడా జోడిస్తే మొత్తం వ్యవస్థీకృత పునరుత్పాదక సామర్థ్యం 147 మెగావాట్లకు చేరిందని వివరించారు. దీనికి తోడు 63 గిగా వాట్ల పునరుత్పాదక సామర్థ్యం నిర్మాణంలో ఉందని, దీంతో పునరుత్పాదక ఇంధన సామర్ధ్యం వేగంగా అభివృద్ధి చెందుతున్న దేశాలలో భారత్ ఒకటిగా నిలిచిందని వివరించారు. అత్యంత ఖర్చుతో కూడిన గ్రీన్ హైడ్రోజన్ ఉత్పత్తిని ప్రారంభించడానికి నేషనల్ హైడ్రోజన్ ఎనర్జీ మిషన్ ప్రారంభించబడిందని శ్రీ సింగ్ కెర్రీకి తెలియజేశారు. హైడ్రోజన్ను ఇంధనంగా ఉపయోగించేలా మార్గం సుగమం చేయడానికి.. వచ్చే 3-4 నెలల్లో భారతదేశం గ్రీన్ హైడ్రోజన్ కోసం కాంపిటిటివ్ బిడ్లను ఆహ్వానించనుందని ఆయన అన్నారు. 4000 మెగావాట్ల ఎలక్ట్రోలైజర్ సామర్థ్యం కోసం బిడ్ల ఆహ్వానించాలని భారత్ చూస్తోందని వివరించారు. ఇతర దేశాలు కూడా తమ ఖర్చులను తగ్గించడానికి మరిన్ని ఎలక్ట్రోలైజర్ ప్లాంట్లతో ముందుకు రావాలని అభిప్రాయపడ్డారు. బ్యాటరీ ఎనర్జీ స్టోరేజ్ కోసం ఇన్పుట్స్ మెటీరియల్ను భద్రపరచేలా లిథియం కోసం.. ప్రత్యామ్నాయ సరఫరా గొలుసు ఏర్పాటుకు భారత్ మరియు అమరికా కృషి చేయాలని సూచించబడింది. శక్తి పరివర్తనపై చర్చలను మరింతగా ముందుకు తీసుకెళ్లడానికి శ్రీ సింగ్, శ్రీ కెర్రీ అతి త్వరలో సమావేశం కానున్నారు.
నైపుణ్యాభివృద్ధి మంత్రిత్వ శాఖ
నైపుణ్యాభివృద్ధికి అంతర్జాతీయ సంస్థలతో భాగస్వామ్యం
పంచాయతీ స్థాయి సహా స్థానిక స్థాయుల్లో ప్రజల ఆకాంక్షలను వారి నైపుణ్యమే నెరవేరుస్తుందని భరోసా ఇచ్చేలా, జిల్లాల సాధికారతకు 'నైపుణ్యాభివృద్ధి, వ్యవస్థాపకత మంత్రిత్వ శాఖ' ప్రాధాన్యం ఇస్తోంది. జిల్లా కలెక్టర్ ఆధ్వర్యంలో పనిచేసే జిల్లా నైపుణ్య కమిటీ, జిల్లా నైపుణ్యాభివృద్ధి ప్రణాళికలను రూపొందించడమేగాక, మెరుగైన రీతిలో అమలయ్యేలా పర్యవేక్షిస్తుంది. నైపుణ్యాభివృద్ధి కార్యక్రమాలను అమలు చేయడానికి మంత్రిత్వ శాఖతో సన్నిహితంగా ఈ కమిటీలు పనిచేస్తాయి. జిల్లా స్థాయిలో వనరుల మద్దతును బలోపేతం చేయడానికి "మహాత్మాగాంధీ నేషనల్ ఫెలోషిప్" ను మంత్రిత్వ శాఖ తీసుకొచ్చింది. రాష్ట్ర నైపుణ్యాభివృద్ధి మిషన్ల  సహకారంతో, బెంగళూరు ఐఐఎం దీనిని రూపొందించి, అమలు చేసింది. ఫెలోషిప్ అందుకునేవారు రెండేళ్లపాటు జిల్లాల్లో పనిచేసేలా నియమితులవుతారు. నైవుణ్యాభివృద్ధి ప్రణాళికలను రాష్ట్రస్థాయిలో ప్రత్యేకంగా రూపొందించడానికి జిల్లా యంత్రాంగంతో కలిసి వీరు పనిచేస్తారు.
సంబంధిత స్థానిక, రాష్ట్రస్థాయి పథకాలకు రాష్ట్రస్థాయి ప్రోత్సాహక నిధులతోపాటు, 'సంకల్ప్' పథకం కింద అదనపు నిధులు అందుతాయి. 'సమగ్ర శిక్ష-పాఠశాల విద్య కోసం సమీకృత పథకం' కింద, 'పాఠశాల విద్య వృత్తీకరణ' పథకాన్ని కేంద్ర విద్యాశాఖ అమలు చేస్తోంది. ఈ పథకం కింద, 9-12 తరగతుల విద్యార్థులకు, సాధారణ విద్యతోపాటు వృత్తి సంబంధిత పాఠాలను కూడా బోధిస్తారు. వృత్తి విద్య ప్రయోజనాలపై అవగాహన కల్పించడంతోపాటు, వివిధ వృత్తుల్లో నైపుణ్యాలను పెంచేలా బోధన ఉంటుంది. ఈ ప్రకారం.., జపాన్, యూఏఈ, స్వీడన్, సౌదీ అరేబియా, రష్యా, ఫిన్లాండ్, మొరాకోతో జాతీయ నైపుణ్యభివృద్ధి కార్పొరేషన్ అవగాహన ఒప్పందాలు  కుదుర్చుకుంది. వృత్తి విద్య, శిక్షణలో ఈ దేశాలతో పరస్పర సహకారం ఉంటుంది.
'నైపుణ్యాభివృద్ధి, వ్యవస్థాపకత మంత్రిత్వ శాఖ' సహాయ మంత్రి శ్రీ ఆర్.కె.సింగ్ ఈ సమాచారాన్ని లోక్సభకు లిఖిత రూపంలో ఇచ్చారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
లాక్ డౌన్ వల్ల ఇప్పటివరకు 34 లక్షల పిఓఎస్ బి  లావాదేవిలు, 6.5 లక్షల ఐపిపిబి  లావాదేవిలపై ప్రభావం
ప్రస్తుత లాక్ డౌన్ కాలంలో మార్చి 31వ తేదీ వరకు 34 లక్షల పిఓఎస్ బి  లావాదేవిలు, 6.5 లక్షల ఐపిపిబి  లావాదేవిలపై ప్రభావం పడింది.
స్పీడ్ పోస్ట్ రిజిస్టర్డ్ లెటర్స్, పార్సిళ్లు, మనీ ఆర్డర్లతో సహా సుమారు 2 లక్షల అకౌంటబుల్ మెయిల్స్ పంపిణీ చేశారు.
అవసరమైన తపాలా మరియు ఆర్థిక సేవలను అందించడానికి సంచార పోస్టాఫీసులు కేరళ, తెలంగాణ, ఉత్తర ప్రదేశ్, ఢిల్లీ, మరికొన్ని సర్కిళ్లలో పనిచేస్తున్నాయి. ఈ సంచార పోస్టాఫీసుల రూట్లను అవసరాలను బట్టి నిర్ణయిస్తారు.
సరకు రవాణా  విమానయాన సంస్థలు మరియు సొంత మెయిల్ మోటారు నెట్వర్క్ను ఉపయోగించడం ద్వారా దేశంలోని ఎంపిక చేసిన ప్రదేశాల నుండి గమ్యస్థానాలకు వివిధ సంస్థల అభ్యర్థనల ప్రకారం వెంటిలేటర్లు, కోవిడ్-19 టెస్ట్ కిట్లు మరియు ఇతర వైద్య పరికరాలను కూడా పోస్టల్ విభాగం తరలిస్తోంది.
ఇటువంటి సేవలు అందించడానికి సర్కిళ్లు రాష్ట్ర ప్రభుత్వ అధికారులతో సంప్రదిస్తున్నాయి.
పుదుచ్చేరి నుండి ఒడిశా రాష్ట్ర మెడికల్ కార్పొరేషన్, గుజరాత్ స్టేట్ మెడికల్ కార్పొరేషన్లకు వెంటిలేటర్లను పోస్టల్ నెట్వర్క్ ద్వారా పంపించారు. ఆన్-లైన్ మెడిసిన్ కంపెనీ నెట్మెడ్స్.కామ్, ఇ-కామర్స్ కంపెనీ అమెజాన్ కూడా మెట్రోలు మరియు కొన్ని ఇతర ప్రదేశాలలో ఔషధాలు, అవసరమైన వస్తువుల పంపిణీ కోసం ఇండియా పోస్ట్ను సంప్రదించాయి.
మెడికల్ కిట్ల పంపిణీ కోసం తెలంగాణ సర్కిల్ ఆరోగ్య శాఖతో ఒప్పందం కుదుర్చుకుంది. ఇండియన్ డ్రగ్ మాన్యుఫ్యాక్చరింగ్ అసోసియేషన్  భాగస్వామ్యంతో గుజరాత్ సర్కిల్ సూరత్, భరూచ్, వల్సాద్, రాజ్కోట్, జైపూర్, పూణే మరియు కోల్కత్తాలకు వైద్య సామాగ్రి మరియు అవసరమైన మందులను పంపించింది. కోల్కతా నుండి సిలిగురి, రాంచీ, పాట్నాకు రోడ్డు రవాణా నెట్వర్క్ ద్వారా మందులు రవాణా చేశారు.
వితంతుల కోసం గుజరాత్ ప్రభుత్వ పథకం గంగా స్వరూప్ యోజన కింద, వితంతు లబ్ధిదారులకు గ్రామీణ మరియు చిన్న పట్టణ ప్రాంతాల్లో ఇటువంటి చెల్లింపులు జరిగేలా గుజరాత్ సర్కిల్ విస్తృతమైన యంత్రాంగాన్ని సిద్ధం చేసింది. 4 లక్షల పోస్ట్ ఆఫీస్ సేవింగ్ బ్యాంక్ ఖాతాల్లో రూ.51 కోట్లు జమ అయ్యాయి. వాటి పంపిణీ ఏప్రిల్ 3 నుండి ప్రారంభమవుతుంది. తెలంగాణ రాష్ట్ర ప్రభుత్వానికి చెందిన ఆసరా సామాజిక భద్రతా పథకం కింద రూ .509 కోట్లు తెలంగాణ సర్కిల్కు ద్వారా పంపిణీ చేయనున్నారు. ఇది వృద్ధాప్య, వికలాంగ, వితంతు పెన్షన్ లబ్ధిదారులకు నిర్దేశించింది.
అవసరమైన వారికి చేరేందుకు ఆహార పదార్థాలు, పొడి రేషన్ల పంపిణీకి లాజిస్టిక్ సహాయాన్ని అందించడానికి సర్కిల్స్ వివిధ జిల్లాల యంత్రాంగం, స్వచ్ఛంద సంస్థలతో భాగస్వామ్యం అవుతున్నాయి. పంచాయతీ కార్యదర్శి, టెలిమెడిసిన్ సెంటర్లు, ప్రజా ప్రతినిధుల స్థాయికి అభ్యర్థనలను పంపడానికి సర్కిల్స్ టెలిగ్రామ్ గ్రూపులు మరియు హెల్ప్ లైన్ నంబర్లను కూర్పు చేశాయి. తన ట్విట్టర్ సేవా హ్యాండిల్లో అందుకున్న మందులు మరియు అవసరమైన వస్తువుల అభ్యర్థనలకు శాఖా పరంగా సేవలందించడానికి సిద్ధంగా ఉంటుంది. ఈ అభ్యర్థనలపై వెంటనే స్పందించి వాటిని గమ్యాలకు సాధ్యమైనంత తక్కువ సమయంలో చేర్చడానికి అన్ని ప్రయత్నాలు జరుగుతున్నాయి.

డాక్టర్ రాజగోపాల్ త్రివేండ్రం ఇన్స్టిట్యూట్ ఆఫ్ పాలియేటివ్ సైన్స్, రీజినల్ క్యాన్సర్ సెంటర్ త్రివేండ్రం, కొంతమంది ఆసుపత్రి అధికారులకు పంపిణీ చేసిన మందులతో కూడిన స్పీడ్ పోస్ట్ పార్శిల్
కటక్ వద్ద పోస్ట్ మాన్ ద్వారా ఔషధాలు, నిత్యావసరాల పంపిణీ
పుదుచ్చేరి నుండి బుక్ చేసుకున్న అహ్మదాబాద్ & భువనేశ్వర్ కోసం వెంటిలేటర్లు
(Visitor Counter : 199
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమం కింద 36.13 కోట్ల వాక్సిన్ డోస్లు వేయడం జరిగింది.
(ఇండియాలో గత 24 గంటలలో 43,733 కొత్త కోవిడ్ కేసులు నమోదయ్యాయి.
ఇండియాలో క్రియాశీల కోవిడ్ కేసులు 4,59,920 కు తగ్గాయి.
క్రియాశీల కేసులు మొత్తం కేసులలో 1.5 శాతంగా ఉన్నాయి.
దేశవ్యాప్తంగా ఇప్పటివరకూ మొత్తం 2,97,99,534 మంది కోవిడ్ నుంచి కోలుకున్నారు.
గత 24 గంటలలో 47,240 మంది పేషెంట్లు కోవిడ్నుంచి కోలుకున్నారు.
రోజువారి కోవిడ్ నుంచి కోలుకున్న వారి సంఖ్య వరుసగా 55 వ రోజు కూడా కోవిడ్ పాజిటివ్ కేసుల కంటే ఎక్కువగా ఉంది.
రికవవరీ రేటు 97.18 శాతంగా ఉంది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.39 శాతం
రోజువారి పాజిటివిటీ రేటు 2.29 శాతం. వరుసగా 16 వ రోజు 3 శాతం కంటే తక్కువగా ఉంది.
పరీక్షల సామర్ధ్యం గణనీయంగా పెంచడం జరిగింది. దేశవ్యాప్తంగా ఇప్పటివరకు మొత్తం 42.33 కోట్ల పరీక్షలు నిర్వహించారు.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో టేబుల్ టెన్నిస్ లో బంగారు పతకాన్నిగెలుచుకొన్నందుకు శ్రీయుతులు జి. సత్యన్ కు, హర్ మీత్ దేసాయికి, శరత్ కమల్ కు మరియు సానిల్ శెట్టి కి అభినందన లు తెలిపినప్రధాన మంత్రి
బర్మింగ్ హమ్ లో జరుగుతున్న కామన్ వెల్థ్ గేమ్స్  2022 లో టేబుల్ టెన్నిస్ లో స్వర్ణ పతకాన్ని గెలుచుకొన్నందుకు శ్రీయుతులు జి. సత్యన్, హర్ మీత్ దేసాయి, శరత్ కమల్ మరియు సానిల్ శెట్టి లకు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘టేబుల్ టెన్నిస్ లో ఓ గొప్ప వార్త. శ్రీయుతులు జి. సత్యన్, హర్ మీత్ దేసాయీ, శరత్ కమల్ మరియు సనీలి శెట్టి లతో కూడిన హుషారైన జట్టు కు కామన్ వెల్థ్ గేమ్స్  లో పసిడి పతకాన్ని గెలుచుకొన్నందుకు గాను ఇవే అభినందన లు. ఈ జట్టు నైపుణ్యం లో గాని లేదా దృఢ సంకల్పం లో గాని ఉన్నత ప్రమాణాల ను ఖాయం చేసింది. వారి భావి ప్రయత్నాలు సైతం సఫలం కావాలని ఆకాంక్షిస్తున్నాను.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
208.31 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.97 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,11,252
గత 24 గంటల్లో నమోదయిన కొత్త కేసులు 8,813
ప్రస్తుత రికవరీ రేటు 98.56%
వారపు పాజిటివిటీ రేటు 4.79%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 208.31 కోట్ల  డోసులను అధిగమించింది. 2,76,96,728 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.97 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10413088
|
|
రెండో డోసు
|
|
10098987
|
|
ముందు జాగ్రత్త డోసు
|
|
6564089
|
|
ఫ్రంట్లైన్ సిబ్బంది
|
|
మొదటి డోసు
|
|
18432934
|
|
రెండో డోసు
|
|
17685279
|
|
ముందు జాగ్రత్త డోసు
|
|
12751508
|
|
12-14 ఏళ్ల వారు
|
|
మొదటి డోసు
|
|
39774706
|
|
రెండో డోసు
|
|
29178992
|
|
15-18 ఏళ్ల వారు
|
|
మొదటి డోసు
|
|
61474348
|
|
రెండో డోసు
|
|
51775801
|
|
18-44 ఏళ్ల వారు
|
|
మొదటి డోసు
|
|
560065392
|
|
రెండో డోసు
|
|
511077925
|
|
ముందు జాగ్రత్త డోసు
|
|
42032623
|
|
45-59 ఏళ్ల వారు
|
|
మొదటి డోసు
|
|
203800686
|
|
రెండో డోసు
|
|
195830804
|
|
ముందు జాగ్రత్త డోసు
|
|
25548833
|
|
60 ఏళ్లు పైబడినవారు
|
|
మొదటి డోసు
|
|
127516770
|
|
రెండో డోసు
|
|
122395922
|
|
ముందు జాగ్రత్త డోసు
|
|
36706007
|
|
ముందు జాగ్రత్త డోసులు
|
|
12,36,03,060
|
|
మొత్తం డోసులు
|
|
2,08,31,24,694
దేశవ్యాప్త క్రియాశీల కేసుల సంఖ్య 1,11,252. మొత్తం పాజిటివ్ కేసుల్లో ఇది 0.25 శాతం.
భారతదేశ రికవరీ రేటు 98.56 శాతంగా ఉంది. గత 24 గంటల్లో 15,040 మంది రోగులు కోలుకున్నారు. దీంతో, కోలుకున్న రోగుల సంఖ్య  4,36,38,844 కి పెరిగింది.
గత 24 గంటల్లో 8,813 కొత్త కేసులు నమోదయ్యాయి.
గత 24 గంటల్లో మొత్తం 2,12,129 పరీక్షలు చేశారు. దేశవ్యాప్తంగా ఇప్పటివరకు 88.06 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.79 శాతంగా, రోజువారీ పాజిటివిటీ రేటు 4.15 శాతంగా నమోదయ్యాయి.
పౌర విమానయాన మంత్రిత్వ శాఖ
53 విమానాశ్రయాలను కృషి ఉడాన్ పథకం కింద చేర్చారు
నిల్వచేయడానికి వీలులేని  1,08,479 మెట్రిక్ టన్నుల సరుకులు 2021-–22 ఆర్థిక సంవత్సరంలో రవాణా చేయబడ్డాయి. 
అంతర్జాతీయ మరియు జాతీయ మార్గాల్లో వ్యవసాయ ఉత్పత్తులను రవాణా చేయడంలో రైతులకు సహాయం చేయడానికి, తద్వారా వ్యవసాయ ఉత్పత్తుల ధరలను మెరుగుపర్చడానికి 2020, ఆగస్టులో కృషి ఉడాన్ పథకం ప్రారంభించబడింది. 2021, అక్టోబర్లో ప్రారంభించిన కృషి ఉడాన్ 2.0 పథకం ప్రస్తుతం అందిస్తున్న సేవలకు మరింత మెరుగైన సేవలు అందించడంతోపాటు త్వరగా పాడైపోయే లక్షణమున్న.. నిల్వ చేయడానికి వీలులేని వ్యవసాయ ఉత్పత్తులను ప్రధానంగా కొండ ప్రాంతాలు, ఈశాన్య రాష్ట్రాలు, గిరిజన ప్రాంతాల నుంచి రవాణా చేయడంపై దృష్టిసారించింది. ఈ పథకం ప్రధానంగా ఈశాన్య ప్రాంతాలు.. ప్రత్యేకించి కొండ ప్రాంతాలు, గిరిజన ప్రాంతాలైన అగర్తల, అగట్టి, బారాపానీ, డెహ్రాడూన్, డిబ్రూఘర్, దిమాపూర్, గగ్గల్, ఇంఫాల్, జమ్ము, జోర్హాట్, కులు , లేహ్, లెంగ్పుయ్, లిలాబరీ తదితర 25 విమానాశ్రయాలపై దృష్టి సారించింది. వీటితోపాటు పాక్యోంగ్, పంత్నగర్, పితోరాఘర్, పోర్ట్ బ్లెయిర్, రాయ్పూర్, రాంచీ, రూప్సీ, సిమ్లా, సిల్చార్, శ్రీనగర్, తేజు అడంపూర్ , ఆగ్రా, అమృత్సర్, బాగ్డోగ్రా, బరేలీ, భుజ్, చండీగఢ్, కోయంబత్తూర్, గోవా, గోరఖ్పూర్, హిండన్, ఇండోర్, జైసల్మేర్, జామ్నగర్, జోధ్పూర్, కాన్పూర్ , కోల్కతా, నాసిక్ , పఠాన్కోట్, పట్నా, ప్రయాగ్రాజ్, పుణే, రాజ్కోట్, తేజ్పూర్, తిరుచ్చి, త్రివేండ్రం, వారణాసి మరియు విశాఖపట్నం తదితర 28 విమానాశ్రయాలు కూడా ఈ కృషి ఉడాన్ పథకంలో చేర్చబడ్డాయి.
కృషి ఉడాన్ అనేది.. వ్యవసాయ ఉత్పత్తుల రవాణా కోసం, సరుకు రవాణాను మరింత మెరుగుపర్చడం కోసం పౌర విమానయాన మంత్రిత్వ శాఖ, వ్యవసాయం & రైతుల సంక్షేమ శాఖ, పశుసంవర్ధక మరియు పాడిపరిశ్రమ శాఖ, మత్స్య శాఖ, ఫుడ్ ప్రాసెసింగ్ పరిశ్రమల మంత్రిత్వ శాఖ, వాణిజ్య శాఖ, గిరిజన వ్యవహారాల మంత్రిత్వ శాఖ వంటి ఎనిమిది మంత్రిత్వ శాఖలు/విభాగాలతోపాటు ఈశాన్య ప్రాంతాల అభివృద్ధి మంత్రిత్వశాఖలు సంయుక్తంగా అమలు చేస్తున్న బృహత్తర పథకం. ప్రస్తుత బడ్జెట్లో కృషి ఉడాన్ పథకానికి ఎలాంటి కేటాయింపులు లేవు.
ఈ పథకం కింద, భారతీయ సరుకు రవాణా మరియు కార్గోకు ప్రయాణీకుల కోసం ల్యాండింగ్, పార్కింగ్, టెర్మినల్ నావిగేషనల్ ల్యాండింగ్ ఛార్జీలు, రూట్ నావిగేషన్ ఫెసిలిటీ ఛార్జీలు పూర్తిగా మాఫీ చేయడం ద్వారా వాయు రవాణా ద్వారా వ్యవసాయ ఉత్పత్తిని సులభతరం చేయడం మరియు ప్రోత్సహించడం వంటి చర్యలు తీసుకుంటున్నారు. ఇందుకోసం ప్రధానంగా ఈశాన్య ప్రాంతాలు, కొండ, గిరిజన ప్రాంతాల్లోని 25 ఎయిర్పోర్టులను, ఇతర ప్రాంతాల్లోని 28 ఎయిర్పోర్టులను ఎయిర్పోర్ట్ అథారిటీ ఆఫ్ ఇండియా కృషి ఉడాన్ పథకం కింద చేర్చడం కోసం ఎంపిక చేసింది.
2021-622 ఆర్థిక సంవత్సరంలో  మొత్తం 1,08,479 మెట్రిక్ టన్నుల పెరిషబుల్ వ్యవసాయ ఉత్పత్తులను దేశీయ, అంతర్జాతీయ మార్గాల్లో రవాణా చేశారు. 2020–21 ఆర్థిక సంవత్సరంలో రవాణా చేసిన 84, 042 మెట్రిక్ టన్నులతో పోలిస్తే ఈ ఏడాది కృషి ఉడాన్ పథకం కారణంగా మరింత మెరుగైన గణాంకాలు నమోదయ్యాయి. కృషి ఉడాన్ నిరంతరం కొనసాగే పథకం. అందుకే సంబంధిత భాగస్వాములతో కలిసి ఎప్పటికప్పుడు సమీక్షించబడుతోంది.
పౌర విమానయాన మంత్రిత్వ శాఖ సహాయ మంత్రి జనరల్ డాక్టర్ వి.కె. సింగ్  శనివారం రాజ్యసభకు లిఖితపూర్వకంగా ఇచ్చిన సమాధానంలో ఈ వివరాలను వెల్లడించారు.
ప్రధాన మంత్రి కార్యాలయం
బాలల్లో క్రీడలకు, పోషణ కు సంబంధించిన చైతన్యాన్ని కలిగిస్తున్నందుకు శ్రీ బజరంగ్ పునియా ను ప్రశంసించిన ప్రధాన మంత్రి
బాలల్లో క్రీడల కు, పోషణ కు సంబంధించిన చైతన్యాన్ని రగిలిస్తున్నందుకు మల్లయోధుడు శ్రీ బజరంగ్ పునియా ను ప్రధాన మంత్రి శ్రీ నరేంద్ర మోదీ ప్రశంసించారు.
శ్రీ బజరంగ్ పునియా ట్వీట్ కు ప్రధాన మంత్రి సమాధానమిస్తూ -
‘‘ఇది బాలల కు ఒక ఆసక్తిదాయకమైనటువంటి కార్యక్రమం లా నిలవడం ఒక్కటే కాకుండా దీని ద్వారా వారు ఆటపాటల తో పాటు జీవనం లో పురోగమించడానికి ప్రేరణ ను కూడా పొందగలుగుతారు. @BajrangPunia గారు, మీ ఈ ప్రయాస పోషణ విషయం లో కూడాను వారి లో ఒక కొత్త చైతన్యాన్ని అంకురింప జేయగలదు’.’ అని పేర్కొన్నారు.
(